Gabenor Jeneral Filipina

Gabenor Jeneral Filipina (Filipinas; Filipino: Gobernador-Heneral ng Pilipinas/Kapitan Heneral ng Pilipinas) ialah gelaran eksekutif kerajaan semasa zaman kolonial  Filipina, ditadbir oleh Kota Mexico dan Madrid (1565–1898) dan Amerika Syarikat (1898–1946), dan secara singkat oleh Great Britain (1762–1764) dan Jepun (1942–1945). Mereka juga merupakan wakil eksekutif bagi kuasa pemerintah.

Pada 15 November 1935,  Komanwel Filipina telah ditubuhkan sebagai kerajaan peralihan untuk mempersiapkan kemerdekaan negara daripada penguasaan Amerika.  Gabenor Jeneral telah digantikan oleh bakal presiden Komanwel Filipina berbangsa Filipina, sebagai ketua eksekutif negara Filipina, mengambil alih banyak tugas-tugas gabenor jeneral. Bekas gabenor jeneral Amerika kemudiannya dikenali sebagai Pesuruhjaya Tinggi Filipina.

Dari tahun 1565 hingga 1898, negara Filipina berada dibawah pemerintahan Sepanyol. Dari tahun 1565 hingga 1821, gabenor dan kapten jeneral telah dilantik oleh Kewizuraian Sepanyol Baru atas cadangan Cortes Sepanyol dan memerintah bagi pihak monarki Sepanyol untuk mentadbir Kekapitanan Jeneral Filipina. Apabila terdapat kekosongan (cth. kematian, atau semasa tempoh peralihan antara gabenor),  Real Audiencia di Manila melantik seorang gabenor sementara daripada kalangan ahlinya.

Selepas Mexico mendapat kemerdekaannya pada tahun 1821, negara itu bukan lagi dibawah Kewizuraian Sepanyol Baru (kini Mexico) dan hal ehwal pentadbiran yang dahulunya diuruskan oleh Sepanyol Baru telah dipindahkan ke Madrid dan diletakkan terus dibawah Raja Sepanyol.

 Gabenor tentera Jepun (1942–1945) 
Pada Disember 1941,  Komanwel Filipina telah diceroboh oleh Imperial Jepun semasa Perang Dunia II. Pada tahun berikutnya, pihak Jepun menghantar seorang gabenor tentera untuk mengawal negara itu disepanjang tempoh peperangan, diikuti oleh penubuhan rasmi Republik Filipina Kedua yang menjadi boneka dibawah Jose P. Laurel.Cahoon (2000)

Pada 2 September 1945, jawatan Gabenor Jeneral Filipina telah dimansuhkan. Kemerdekaan Filipina daripada Amerika Syarikat telah diisytiharkan oleh Perjanjian Manila pada 4 Julai 1946, dengan pelantikkan Manuel Roxas sebagai Presiden Filipina ke-5 dan membawa kepada Republik Filipina Ketiga.

 No. PotretNamaTempoh mulaTempoh tamat Maharaja1100pxMasaharu Homma3 Januari19428 Jun1942Maharaja Shōwa2100pxShizuichi Tanaka8 Jun194228 Mei19433100pxShigenori Kuroda28 Mei194326 September19444100pxTomoyuki Yamashita26 September19442 September1945

 Lihat juga 

 Presiden Filipina
 Senarai Presiden Filipina
 Sepanyol Baru
 Audiencia
 Senarai Wizurai Sepanyol Baru
 Empayar Sepanyol
 Sejarah Filipina
 Sejarah ketenteraan Filipina
 Wilayah Amerika Syarikat
 Gabenor Jeneral
 Gobernadorcillo

 Nota 

 Rujukan 
Governors of the Philippines

 Bacaan lanjut 



 01
Category:Kekapitanan Jeneral Filipina
Category:Bekas jajahan Sepanyol
Category:Negara dan wilayah berbahasa Sepanyol
Category:Sejarah Filipina
Category:Bekas jajahan Amerika
Category:Penubuhan 1565